*Projekts*

LATVIJAS REPUBLIKAS MINISTRU KABINETS

2015.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Grozījumi Ministru kabineta 2010.gada 28.decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā”**

Izdoti saskaņā ar Dzelzceļa likuma

36.1 panta otro daļu un likuma

„Par atbilstības novērtēšanu”

7.panta pirmo daļu

1. Izdarīt Ministru kabineta 2010.gada 28.decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” (Latvijas Vēstnesis, 2011, nr.3, 2011, nr.168, 2012, nr.93, 2013, nr.109) šādus grozījumus:
   1. Papildināt 3.punktu ar otro teikumu šādā redakcijā:

,,Ritošo sastāvu kā transportlīdzekli drīkst ekspluatēt fiziska vai juridiska persona – ritošā sastāva īpašnieks vai lietotājs, kuram ir tiesības to izmantot.”;

* 1. Papildināt 4.2.apakšpunktu ar otro teikumu šādā redakcijā:

,,**Ekspluatācijas atļauja šādam ritošajām sastāvam piešķirama, balstoties uz noslēgtajiem starptautiskajiem līgumiem par tehniskajām prasībām šim ritošajam sastāvam, ciktāl šie līgumi atbilst Eiropas Savienības tiesību aktiem.”**

* 1. Izteikt 16.punktu šādā redakcijā:

„16. Ritošais sastāvs, kas atbilst piemērojamo standartu vai to daļu prasībām, uz kurām Eiropas Komisijas paziņojuma formā publicētas atsauces Eiropas Savienības Oficiālajā Vēstnesī (turpmāk – piemērojamie standarti), uzskatāms par atbilstošu tām šajos noteikumos minētajām būtiskajām prasībām, kuras aptver šie standarti.”;

* 1. Papildināt noteikumus ar 16.1 punktu šādā redakcijā:

„16.1 Satiksmes ministrija informē Nacionālo standartizācijas institūciju par Eiropas Savienības Oficiālajā Vēstnesī publicētajiem piemērojamiem standartiem, kurus paziņojusi Eiropas Komisija. Nacionālā standartizācijas institūcija publicē savā oficiālajā tīmekļa vietnē to Latvijas nacionālo standartu statusā adaptēto standartu sarakstu, kurus var piemērot šo noteikumu prasību izpildei.”

* 1. Svītrot 22.1,22.2 un 22.3,punktā vārdus “šo noteikumu 16.punktā minētajā sarakstā iekļauto”;
  2. Svītrot 25.punktu;
  3. Izteikt 27.un 27.1 punktu šādā redakcijā:

,,27. Ritošā sastāva īpašnieks, lietotājs, ražotājs, modernizācijas veicējs, pasūtītājs vai viņu pilnvarota persona (turpmāk – pieteikuma iesniedzējs) pieprasa dzelzceļa infrastruktūras pārvaldītājam veikt ritošā sastāva pārbaudes par savietojamību ar infrastruktūru, kurā tas iekļaujas.

27.1 Pieprasot šo noteikumu 27.punktā minētās ritošā sastāva pārbaudes, pieteikumu iesniedzējs attiecīgajam infrastruktūras pārvaldītājam iesniedz šo noteikumu 26.1.apakšpunktā minēto tehnisko dokumentāciju. Infrastruktūras pārvaldītājs var pieprasīt papildus informāciju, kas nepieciešama pārbaužu veikšanai un rezultātu noformēšanai.”

* 1. Izteikt 28.punkta pirmo teikumu šādā redakcijā:

,,Infrastruktūras pārvaldītājs, pamatojoties uz iesniegto tehnisko dokumentāciju un izmēģinājuma brauciena rezultātiem, pārbauda ritošā sastāva tipa tehnisko savietojamību ar infrastruktūru, kurā tas iekļaujas.”;

* 1. Aizstāt 29.punktā vārdu ,,atzinuma” ar vārdu ,,rezultātu”;
  2. Izteikt 30.punktu šādā redakcijā:

,,30. Infrastruktūras pārvaldītājs izmēģinājumu rezultātos norāda informāciju par ritošā sastāva tipa tehnisko savietojamību ar infrastruktūru, kurā tas iekļaujas, saskaņā ar šo noteikumu 28.1 punktā minētajām pārbaudēm un dzelzceļa infrastruktūras iecirkņus, kuros ritošo sastāvu var izmantot, kā arī nosacījumus un ierobežojumus (ja tādi ir), kuri ir jāievēro, lai ritošā sastāva tips būtu tehniski savietojams ar infrastruktūru, kurā tas iekļaujas. Pārbaužu rezultātiem pievieno izmēģinājuma brauciena pārskatu, ja tāds ir veikts.”;

* 1. Izteikt 33.3.apakšpunktu šādā redakcijā:

,,33.3. šo noteikumu 27.punktā minēto dzelzceļa infrastruktūras pārvaldītāja pārbaužu rezultātus par ritošā sastāva tipa tehnisko savietojamību ar infrastruktūru, kurā tas iekļaujas.”;

* 1. Izteikt 49.2.2.apakšpunktu šādā redakcijā:

„49.2.2. ritošā sastāva drošu iekļaušanu lietotāja drošības pārvaldības sistēmā saskaņā ar Komisijas 2013.gada 30.aprīļa īstenošanas Regulu (ES) Nr.402/2013 par kopīgo drošības metodi riska noteikšanai un novērtēšanai un Regulas (EK) Nr.352/2009 atcelšanu (turpmāk – regula Nr.402/2013);”;

* 1. Aizstāt 50., 56.punktā, 59.2.3.apakšpunktā, 60., 65., 83.punktā un 2.pielikumā vārdu un skaitļus „regulai Nr.352/2009” ar vārdu un skaitļiem „regulai Nr.402/2013” (attiecīgā locījumā);
  2. Papildināt 56.punktu ar trešo teikumu šādā redakcijā:

„Valsts dzelzceļa tehniskā inspekcija drīkst pārbaudīt atbilstību tikai šo noteikumu 1.pielikuma 2.punktā minētajām B grupas un C grupas tehniskajām prasībām.”;

* 1. Papildināt 64.punktu ar otro teikumu šādā redakcijā:

„Valsts dzelzceļa tehniskā inspekcija šajā gadījumā nedrīkst atsaukties ne uz vienu no šo noteikumu 1.pielikuma 2.punktā minētajām A grupas tehniskajām prasībām.”;

* 1. Papildināt 65.punktu ar trešo teikumu šādā redakcijā:

„Valsts dzelzceļa tehniskā inspekcija drīkst pārbaudīt atbilstību tikai šo noteikumu 1.pielikuma 2.punktā minētajām B grupas un C grupas tehniskajām prasībām.”;

* 1. Izteikt 66.5.apakšpunktu šādā redakcijā:

,,66.5. ritošā sastāva vienībai ir noteikta normatīvajos aktos par drošības apliecības izsniegšanas, anulēšanas un darbības apturēšanas kritērijiem un kārtību minētā par ritošā sastāva tehnisko apkopi atbildīgā struktūra, kas ir atbildīga par ritošā sastāva apkopi.”;

* 1. Izteikt 74.punktu šādā redakcijā:

„74. Ja ritošā sastāva vienība atbilst ekspluatācijā pieņemtam ritošā sastāva tipam, Valsts dzelzceļa tehniskā inspekcija pieņem ekspluatācijā ritošā sastāva vienību, pamatojoties uz pieteikuma iesniedzēja iesniegto atbilstības deklarāciju par ritošā sastāva atbilstību šim tipam, un neveic turpmākas pārbaudes.”

* 1. Papildināt noteikumus ar 78.1 punktu šādā redakcijā:

„78.1 Pieteikuma iesniedzējs ir atbildīgs par ritošā sastāva vienības marķēšanu ar tai piešķirto ritošā sastāva vienības numuru.”;

* 1. Izteikt 86.punktu šādā redakcijā:

„86. Pirms uzsākt ritošā sastāva atjaunošanas remontu ar kalpošanas laika pagarināšanu, pasūtītājs vai remonta veicējs izvēlas inspicēšanas institūciju, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību (turpmāk – akreditētā institūcija), vai citā Eiropas Savienības dalībvalstī akreditētā institūcijā, kura veic ritošā sastāva atjaunošanas remonta ar kalpošanas laika pagarināšanu atbilstības novērtēšanu.”;

* 1. Aizstāt 103.un 104.punktā skaitli „2015” ar skaitli „2019”;
  2. Izteikt 1. pielikumu šādā redakcijā:

„1.pielikums   
Ministru kabineta   
2010.gada 28.decembra noteikumiem Nr.1211

**Kontrolējamie parametri tāda ritošā sastāva nodošanai ekspluatācijā, kas neatbilsts SITS, un tehnisko prasību klasificēšana**

1. Parametru saraksts

|  |  |
| --- | --- |
| 1.1. | Vispārējā dokumentācija  Vispārēja dokumentācija (ieskaitot informāciju par jauno, renovēto vai modernizēto ritošo sastāvu un tā paredzēto lietojumu, konstrukciju, remontu, ekspluatāciju un tehnisko apkopi, tehnisko dokumentāciju u. c.). |

|  |  |
| --- | --- |
| 1.2. | Konstrukcija un mehāniskās daļas  Ritošā sastāva mehāniskā integritāte un saskarnes (ieskaitot vilces iekārtu un buferierīces, pārejas tiltiņus), ritošā sastāva konstrukcijas un aprīkojuma (piemēram, sēdekļu) stiprība, pieļaujamā slodze, pasīvā drošība (ieskaitot iekšējo un ārējo drošumu, notiekot avārijai). |

|  |  |
| --- | --- |
| 1.3. | Savstarpējā mijiedarbība ar sliežu ceļu un gabarītu noteikšana  Mehāniskās saskarnes ar infrastruktūru (tostarp statiskās un dinamiskās īpašības, klīrensi un gabarīti, sliežu platums, gaitas daļa u. c.). |

|  |  |
| --- | --- |
| 1.4. | Bremžu iekārta  Bremžu iekārtas darbība (tostarp izslīdēšanas aizsardzība, bremzēšanas ierīces un bremzēšana dienesta bremzēšanas režīmā, pēkšņās avārijas bremzēšanas režīmā un bremzēšanas režīmā stāvot). |

|  |  |
| --- | --- |
| 1.5. | Pasažieriem paredzētais aprīkojums  Pasažieriem un pasažieru ērtībām paredzētais aprīkojums (tostarp pasažieriem paredzētie logi un durvis, vajadzības personām ar kustību traucējumiem u. c.). |

|  |  |
| --- | --- |
| 1.6. | Vides apstākļi un aerodinamiskie efekti  Vides ietekme uz ritošo sastāvu un ritošā sastāva ietekme uz vidi (tostarp aerodinamiskie apstākļi, kā arī ritošā sastāva saskarne ar dzelzceļa sistēmas sliežu ceļu lauka iekārtām un saskarne ar ārējo vidi). |

|  |  |
| --- | --- |
| 1.7. | Prasības par ārējām brīdinājuma ierīcēm, uzrakstiem, programmatūras funkcijām un integritāti  Ārējās brīdinājuma ierīces, uzraksti, programmatūras funkcijas un integritāte, piemēram, ar drošību saistītas funkcijas, kurām ir ietekme uz vilciena un vilciena vagonu kustību. |

|  |  |
| --- | --- |
| 1.8. | Borta spēka un vadības iekārtas  Borta vilces, elektriskās un vadības sistēmas, plus ritošā sastāva saskarne ar elektroapgādes infrastruktūru un visi ar elektromagnētisko savietojamību saistītie aspekti. |

|  |  |
| --- | --- |
| 1.9. | Personālam paredzētais aprīkojums, saskarnes un vide  Personālam paredzētās borta iekārtas, saskarnes, darba apstākļi un vide (tostarp vadītāja kabīne, vadītāja un mašīnas saskarne). |

|  |  |
| --- | --- |
| 1.10. | Ugunsdrošība un evakuācija |

|  |  |
| --- | --- |
| 1.11. | Ekipēšana  Ekipēšanai paredzētās borta iekārtas un saskarnes. |

|  |  |
| --- | --- |
| 1.12. | Borta kontroles, vadības un signalizācijas iekārtas  Visas borta iekārtas, kas nepieciešamas kustības drošības garantēšanai, kā arī to vilcienu kustības vadībai, kuriem atļauts izmantot konkrēto tīklu, un to ietekme uz dzelzceļa sistēmas sliežu ceļu lauka iekārtām. |

|  |  |
| --- | --- |
| 1.13. | Īpašas ekspluatācijas prasības  Īpašas ekspluatācijas prasības par ritošajam sastāva (tostarp avārijas ekspluatāciju, ritošā sastāva darba spējas atjaunošanu u. c.). |

|  |  |
| --- | --- |
| 1.14. | Kravu pārvadājumu aprīkojums  Īpašas prasības par kravu pārvadājumiem un vidi (tostarp īpašas iekārtas bīstamo kravu transportam). |

2.   Tehnisko prasību klasificēšana

Tehniskās prasības, kas attiecas uz 1. punktā uzskaitītajiem parametriem, iedala vienā no trim šādām grupām. Tikai vietēja rakstura tehniskās prasības un ierobežojumus tas neskar, šādas pārbaudes veic pēc pārvadātāju un infrastruktūras pārvaldītāju kopējas vienošanās.

A grupa

A grupā ir šādas tehniskās prasības:

* tehniskās prasības, kuras nosaka starptautiskās normas;
* tehniskās prasības, kuras uzskata par dzelzceļa drošības ziņā ekvivalentām citu dalībvalstu tehniskajām prasībām;

B grupa

B grupā ietvertas visas tehniskās prasības, kas neatbilst A vai C grupas nosacījumiem vai kas vēl nav iedalītas vienā no minētajām grupām.

C grupa

C grupā ietvertas tehniskās prasības, kas noteikti ir vajadzīgas un ir saistītas ar infrastruktūras tehniskajiem raksturlielumiem, lai nodrošinātu drošu ekspluatāciju un savstarpēju izmantojamību attiecīgajā tīklā (piemēram, kravas gabarīts).

Satiksmes ministrs A.Matīss”

* 1. Svītrot 2.pielikuma ievaddaļātekstu:

,,APSTIPRINU

|  |
| --- |
| Valsts dzelzceļa tehniskās inspekcijas |
|  |
| (atbildīgās amatpersonas amats) |
|  |
| (atbildīgās amatpersonas vārds, uzvārds un paraksts) |

\_\_\_\_\_.gada \_\_\_\_.\_\_\_\_\_\_\_\_\_\_\_\_\_\_”;

1. Šo noteikumu 1.12. un 1.13.apakšpunkts stājas spēkā 2015.gada 21.maijā.

Ministru prezidente L.Straujuma

Satiksmes ministrs A.Matīss

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

17.02.2015. 10:21

1335

K.Baikovskis, 67028371,

kaspars.baikovskis@sam.gov.lv